ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
கொவிட்-19 சமீபத்திய தகவல்கள் பி.பி.இ. சப்ளைக்கு வெளியில் கொடுத்த ஆர்டர்களின்படி கவச உடைகள் இந்தியா வரத் தொடங்கின
சீனாவால் இந்தியாவுக்கு நன்கொடையாக வழங்கப்பட்ட 1.70 லட்சம் முழு உடல் பாதுகாப்பு கவச உடைகள்  இன்று இந்தியாவுக்கு வரத் தொடங்கிவிட்டன. உள்நாட்டில் இருக்கும் 20,000 உடைகளுடன் சேர்த்து, மொத்தம் 1.90 லட்சம் உடைகள் இந்திய மருத்துவமனைகளுக்கு வழங்கப்படும். இப்போதைய நிலையில் ஏற்கெனவே பயன்பாட்டில் இருக்கும் 3,87,473 உடைகளுடன் இது கூடுதலானவைகளாக இருக்கும். மொத்தம் 2.94 லட்சம் முழு உடல் பாதுகாப்பு கவச உடைகளுக்கு இந்திய அரசு ஏற்பாடு செய்து, மருத்துவமனைகளுக்கு வழங்கியுள்ளது.
இத்துடன், உள்நாட்டில் தயாரிக்கப்பட்ட 2 லட்சம் எண்ணிக்கையிலான N95 முகக்கவச உறைகள்  பல்வேறு மருத்துவமனைகளுக்கு அனுப்பி வைக்கப்படுகின்றன. இதையும் சேர்த்தால், இந்திய அரசு இதுவரையில் 20 லட்சத்துக்கும் மேற்பட்ட N-95 மாஸ்க்குகளை வழங்கியுள்ளது. நாட்டில் இப்போது 16 லட்சம் N-95 மாஸ்க்குகள் உள்ளன. புதிதாக 2 லட்சம் மாஸ்க்குகள் வரும் நிலையில் இந்த எண்ணிக்கை மேலும் அதிகரிக்கும்.
புதிதாக வரக் கூடிய இதுபோன்ற பாதுகாப்பு உடை, முகக்கவச உறைகள், அதிக எண்ணிக்கையில் கொவிட் 19 நோயாளிகள் உள்ள தமிழ்நாடு, மகாராஷ்டிரா, டெல்லி, கேரளா, ஆந்திரப் பிரதேசம், தெலங்கானா, ராஜஸ்தான் போன்ற மாநிலங்களுக்கு அனுப்பி வைக்கப்படுகின்றன. எய்ம்ஸ், சப்தர்ஜங் மற்றும் ஆர்.எம்.எல். போன்ற மத்திய மருத்துவ நிலையங்களுக்கும் ரிம்ஸ், NEIGRIHMS, BHU மற்றும் AMU கல்வி நிலையங்களுக்கும் இவை அனுப்பி வைக்கப்படுகின்றன.
கொவிட்-19க்கு எதிரான நடவடிக்கைகளில் முழு உடல் பாதுகாப்புக் கவச உடைகளைப் பெறும் நம்முடைய முயற்சியில், வெளிநாட்டு வரத்து என்பது புதிய மைல்கல்லாக அமைந்துள்ளது. முன்னர் சிங்கப்பூரில் இருந்து 80 லட்சம் பி.பி.இ. உபகரணங்கள்  வாங்குவதற்கு ஆர்டர் தரப்பட்டிருந்தது. அவை ஏப்ரல் 11 ஆம் தேதியில் இருந்து வரத் தொடங்கும் என தகவல் வந்துள்ளது. முதலில் 2 லட்சம் எண்ணிக்கையிலும், அடுத்த ஒரு வாரத்தில் 8 லட்சமும் வரும் என தெரிவிக்கப்பட்டுள்ளது. இவை தவிர, 60 லட்சம் பி.பி.இ. உபகரணங்களை சீனாவில் இருந்து பெறுவதற்கு இறுதிக்கட்ட பேச்சுவார்த்தைகள் நடந்து வருகின்றன. அதில் N-95 மாஸ்க்குகளும் இருக்கும். N-95 மாஸ்க்குகள் மற்றும் கண்களுக்கு கவசமான கண்ணாடிகளுக்கு மட்டும் வெளிநாட்டு நிறுவனங்களிடம் தனியாக ஆர்டர்கள் தரப்பட்டுள்ளன.
உள்நாட்டுத் திறன்களுடன் வலு சேர்க்கும் வகையில், வடக்கு ரயில்வே நிர்வாகம் ஒரு பி.பி.இ. உபகரணத் தொகுப்பை உருவாக்கியுள்ளது.முன்னர் பாதுகாப்புத் துறை ஆராய்ச்சி மற்றும் மேம்பாட்டு நிறுவனத்தின்  மூலம் தயாரிக்கப்பட்ட பி.பி.சி. உபகரணத் தொகுப்பு மற்றும் N-99 மாஸ்க்குகள் தவிர, வடக்கு ரயில்வே புதிதாக உருவாக்கியுள்ளது.
இவற்றை பெருமளவில் தயாரிப்பதற்கான முயற்சிகள் மேற்கொள்ளப்பட்டுள்ளன. இப்போது N-95 மாஸ்க் தயாரிப்பில் உள்ள நிறுவனங்கள், உற்பத்தித் திறனை தினமும் 80 ஆயிரம் என்ற அளவில் உயர்த்தியுள்ளன.
112.76 லட்சம் N-95 மாஸ்க்குகள், 157.32 லட்சம் பி.பி.சி. உபகரணத் தொகுப்புகளுக்கு தனியாகவும் ஆர்டர்கள் தரப்பட்டுள்ளன. இவற்றில் 80 லட்சம் பி.பி.இ. தொகுப்புகளில் N-95 மாஸ்க்குகளும் இருக்கும். வாரத்திற்கு 10 லட்சம் பி.பி.இ. தொகுப்புகள் வழங்க வேண்டும் என்பதை நோக்கமாகக் கொண்டு இந்த முயற்சிகள் மேற்கொள்ளப்பட்டுள்ளன. நாட்டில் கொவிட்-19 நோயாளிகளின் எண்ணிக்கையைப் பார்க்கும்போது, இப்போதைய நிலையில் நம்மிடம் போதிய அளவிலான உபகரணங்கள் கையிருப்பு உள்ளன. இந்த வாரத்தில் மேலும் சில பொருட்கள் வந்து சேரும் என எதிர்பார்க்கப்படுகிறது.
(
சுரங்கங்கள் அமைச்சகம்
நிலைத்தன்மையும், திறனும் இந்தியாவின் மதிப்பை மேலும் உயர்த்தியுள்ளன: மத்திய நிலக்கரித்துறை அமைச்சர் திரு பிரல்ஹத் ஜோஷி
இந்த மத்திய அரசு ஒன்பது ஆண்டுகளை நிறைவு செய்துள்ள நிலையில், இந்த ஒன்பது ஆண்டுகளில் ஏராமான மாற்றங்கள் ஏற்பட்டுள்ளதாகவும், நிலைத்தன்மையும், திறனும் இந்தியாவின் மதிப்பை மேலும் உயர்த்தியுள்ளன என்றும் மத்திய நிலக்கரி மற்றும் சுரங்கத்துறை அமைச்சர் திரு பிரல்ஹத் ஜோஷி தெரிவித்துள்ளார்.
மும்பை ஐஐடியில் நடைபெற்ற முதலாவது சுரங்கப் புத்தொழில் உச்சி மாநாட்டில் அவர் பங்கேற்று பேசினார். இந்த சுரங்கப் புத்தொழில் உச்சி மாநாட்டில் 82 புத்தொழில் நிறுவனங்களும், 140 பங்கேற்பாளர்களும் கலந்து கொண்டுள்ளதாக அவர் தெரிவித்தார். இந்த முதலாவது மாநாடு சுரங்கத்துறையில் தற்சார்பு இந்தியாவை நோக்கிய பயணத்தின் ஒரு பகுதியாக அமைந்துள்ளது என்று அவர் கூறினார். இறக்குமதியை குறைத்து உள்நாட்டு உற்பத்தியை அதிகரிக்க புதிய சிந்தனைகளும், திட்டங்களும் அவசியம் என்று அவர் குறிப்பிட்டார்.
தற்போது இந்தியா அதிகளவில் நிலக்கரியை உற்பத்தி செய்தாலும், இறக்குமதியும் அதிகளவில் செய்யப்படுவதாக அவர் கூறினார். 2025-26-ம் நிதியாண்டுக்குள் இறக்குமதியை நிறுத்தும் நோக்கில் அரசு செயல்படுவதாக திரு பிரல்ஹத் ஜோஷி தெரிவித்தார்.
நிகழ்ச்சியில் பேசிய நிலக்கரித்துறை செயலாளர் திரு விவேக் பரத்வாஜ், பிரதமர் திரு நரேந்திர மோடியின் அமிர்த கால தொலைநோக்குப் பார்வையை எடுத்துக்காட்டும் வகையில், இந்த உச்சி மாநாடு அமைந்துள்ளதாகத் தெரிவித்தார்.
முன்னதாக, சுரங்கத்துறையில் ஏற்பட்டுள்ள நவீன முன்னேற்றங்கள் குறித்த கண்காட்சியை அமைச்சர் திரு பிரல்ஹத் ஜோஷி தொடங்கிவைத்தார்.
பிரதமர் அலுவலகம்
மோர்பியில் சுவர் இடிந்து விழுந்ததில் ஏற்பட்ட உயிரிழப்பு குறித்து பிரதமர் இரங்கல்
பாதிக்கப்பட்டவர்களுக்கு பிரதமரின் தேசிய நிவாரண நிதியிலிருந்து உதவித்தொகை வழங்கப்படும் என்றும் அறிவிப்பு
குஜராத் மாநிலம் மோர்பியில் சுவர் இடிந்து விழுந்ததன் காரணமாக உயிரிழந்தோருக்கு பிரதமர் திரு நரேந்திர மோடி ஆழ்ந்த இரங்கல் தெரிவித்துள்ளார். பலியானவர்களின் குடும்பத்தினருக்கு பிரதமரின் தேசிய நிவாரண நிதியிலிருந்து உதவித் தொகை வழங்கப்படும் என்றும் திரு மோடி அறிவித்துள்ளார்.
இது குறித்து பிரதமர் அலுவலகம் வெளியிட்ட ட்விட்டர் பதிவில் ;
“மோர்பியில் சுவர் இடிந்து விழுந்ததால் ஏற்பட்ட துயரச் சம்பவம் மிகுந்த மனவேதனையை ஏற்படுத்துவதாக உள்ளது. இந்த துயரமான தருணத்தில், பாதிக்கப்பட்ட குடும்பங்களுக்கு எனது ஆறுதலை தெரிவித்துக் கொள்கிறேன். காயமடைந்தவர்கள் விரைவில் குணமடையட்டும். பாதிக்கப்பட்ட மக்களுக்கு தேவையான அனைத்து உதவிகளையும் உள்ளூர் அதிகாரிகள் வழங்கி வருகின்றனர்” என்று தெரிவிக்கப்பட்டுள்ளது.
“மோர்பி விபத்தில் உயிரிழந்தோரின் குடும்பத்திற்கு பிரதமரின் தேசிய நிவாரண நிதியிலிருந்து தலா ரூ.2லட்சம் வழங்கப்படும். காயமடைந்தவர்களுக்கு ரூ.50,000 வழங்கப்படும்: பிரதமர்”
பிரதமர் அலுவலகம்
பிப்ரவரி 16-ந் தேதி நடைபெறவுள்ள டிஇஆர்ஐ-யின் உலக நீடித்த வளர்ச்சி உச்சிமாநாட்டில் பிரதமர் தொடக்க உரை ஆற்றுகிறார்
2022-ம் ஆண்டு பிப்ரவரி 16-ந் தேதி மாலை 6 மணியளவில் எரிசக்தி மற்றும் ஆதார வள நிறுவனத்தின்  உலக நீடித்த வளர்ச்சி உச்சிமாநாட்டில் பிரதமர் திரு நரேந்திர மோடி காணொலி மூலம் தொடக்க உரையாற்றவுள்ளார்.
உலக நீடித்த வளர்ச்சி உச்சிமாநாடு டிஇஆர்ஐ நிறுவனத்தின் முக்கியமான ஆண்டு நிகழ்ச்சியாகும். இந்த ஆண்டு உச்சிமாநாட்டிற்கான கருப்பொருள் ‘விரிவாற்றலுடைய கோளத்தை நோக்கி : நீடித்த மற்றும் சமமான எதிர்காலத்தை உறுதி செய்தல்’ என்பதாகும். பருவநிலை மாற்றம், நீடித்த உற்பத்தி எரிசக்தி மாற்றங்கள், உலக பொது அம்சங்கள், வள ஆதார பாதுகாப்பு உள்ளிட்ட விரிவான விஷயங்கள் குறித்து உச்சிமாநாட்டில் விவாதிக்கப்படும்.
பிப்ரவரி 16-ந் தேதி தொடங்கும் 3 நாள் உச்சிமாநாட்டில், டொமினிக்கன் குடியரசு அதிபர் திரு லூயிஸ் அபினாதர், கயானா அதிபர் டாக்டர் முகமது இர்ஃபான் அலி, ஐநாவின் துணைப் பொதுச் செயலாளர் திருமிகு. அமினா ஜெ முகமது, மற்றும் பல்வேறு அரசு அமைப்புகளின் தலைவர்கள், அமைச்சர்கள்,
12-க்கும் மேற்பட்ட நாடுகளின் தூதர்கள், 120-க்கும் மேற்பட்ட நாடுகளின் பிரதிநிதிகள் கலந்து கொள்கின்றனர்.
PIB Headquarters
கடலோரக் காவல் படையினர் பள்ளிக் குழந்தைகளுக்காக நடத்திய ஓவியப் போட்டி
இந்திய கடலோரக் காவல் படையின் 44-வது நிறுவன தினத்தையும் 2020 ஆம் ஆண்டு கடலோரக் காவல் படையின் வார விழாவையும் முன்னிட்டு பள்ளிக் குழந்தைகளுக்கான ஓவியப் போட்டி சென்னை மீனம்பாக்கத்தில் உள்ள கடலோரக் காவல் படை விமானப் பிரிவு நிலையத்தில் நடத்தப்பட்டது.
சென்னை நகரின் பல்வேறு பள்ளிகளைச் சேர்ந்த 450-க்கும் அதிகமான குழந்தைகள் போட்டியில் பங்கேற்றனர். இந்தப் போட்டியைக் கடலோரக் காவல் படை மனைவியர் நலச் சங்கம் ஒருங்கிணைத்து நடத்தியது. பங்கேற்ற பள்ளிக் குழந்தைகளுக்கு கடலோரக் காவல் படையின் டார்னியர் விமானத்தையும், சேடாக் விமானத்தையும் பார்க்க வாய்ப்பளிக்கப்பட்டது. டார்னியர் விமானம் நிலையான இறக்கைகளைக் கொண்டது. கடல் ரோந்து மற்றும் கண்காணிப்புப் பணிகளுக்கு பயன்படுவது, சேடாக் விமானம் சுழலும் இறக்கைகளைக் கொண்டது. தேடுதல் மற்றும் மீட்புப் பணிகளுக்கு பயன்படுகிறது.
குழந்தைகள் தங்கள் கற்பனையில் உள்ளவற்றை காகிதத்தில் பென்சில் மற்றும் வண்ணங்களால் வடிவங்களாக வெளிப்படுத்துவதற்கு மேடை அமைத்து தருவதே இந்த நிகழ்ச்சியின் நோக்கமாகும். “ஆயுதப்படைகள்”, “தூய்மை இந்தியா”, “உடல் தகுதி இந்தியா” போன்ற பல்வேறு மையப்பொருள் குறித்து தங்கள் கற்பனையை குழந்தைகள் கைவண்ணமாக காகிதத்தில் தீட்டினார்கள். நேற்று  காலை மணி 9.30-க்கு தொடங்கிய நிகழ்ச்சி பகல் 12.30 மணிக்கு பரிசுகள் வழங்குதலுடன் நிறைவடைந்தது.
பரிசுக்கான மிகச் சிறந்த ஓவியம் மற்றும் படங்களை ஏ.எம். ஜெயின் கல்லூரி பேராசிரியர் திரு.செல்லப்பா, ஸ்டெல்லா மேரீஸ் கல்லூரி பேராசிரியர் திருமதி. மீனாட்சி மதன் ஆகியோர் தெரிவு செய்தனர்.
ஒன்று முதல் 5 ஆம் வகுப்பு வரையிலான பிரிவில் சென்னை எம்.எம்.எச்.எஸ் பள்ளியைச் சேர்ந்த 4 ஆம் வகுப்பு மாணவன் டி.அமல் முதல் பரிசினை வென்றான். 6 முதல் 8 ஆம் வகுப்பு வரையிலான பிரிவில் சென்னை மான்ட் ஃபோர்ட் பள்ளியைச் சேர்ந்த 7 ஆம் வகுப்பு மாணவி ஆர்.சாயாலி ஏ. குயின் முதல் பரிசினை வென்றார். 9 முதல் 12 ஆம் வகுப்பு வரையிலான பிரிவில் சென்னை மான்ட் ஃபோர்ட் பள்ளியைச் சேர்ந்த 10 ஆம் வகுப்பு மாணவி சி.ஜே.ஷாபிக்னிகிளாரா ஜாய் முதல் பரிசினை வென்றார். பங்கேற்ற அனைத்து மாணவ-மாணவியருக்கும் சான்றிதழ்கள் வழங்கப்பட்டன.
எஃகுத்துறை அமைச்சகம்
இந்திய எஃகு ஆணையம் 18 ஆம் நிதியாண்டின் நான்காவது காலாண்டில் ரூ. 816 கோடி நிகர லாபத்தை ஈட்டியுள்ளது
இந்திய எஃகு ஆணையம் லிமிடெட்  2017 – 18 நிதியாண்டின் நான்காவது காலாண்டு மற்றும் 18 ஆம் நிதியாண்டின் நிதிப் பலன்களை அறிவித்துள்ளது. 18 ஆம் நிதியாண்டின் மூன்றாவது காலாண்டின் லாபங்களை ஒப்படைத்த பிறகு, இந்திய எஃகு ஆணையம் லிமிடெட் 2017 – 18 நிதியாண்டின் நான்காவது காலாண்டில் ரூ.816 கோடி நிகர லாபத்தை ஈட்டி நிறுவனத்தின் ஏறுமுகச் செயல்பாட்டை மீண்டும் உறுதி செய்துள்ளது. இந்திய அரசு அண்மையில் பணிக்கொடையை உயர்த்தியதற்கு ஒப்புதல் அளித்ததற்குப் பின்னர் இது நிகழ்ந்துள்ளது.
நிறுவனத்தின் ஐந்து ஒருங்கிணைக்கப்பட்ட எஃகுத் தொழிற்சாலைகளும் தனித்தனியே 18 ஆம் நிதியாண்டின் நான்காவது காலாண்டில் லாபத்தை ஈட்டியுள்ளன. உற்பத்தியில் தொடங்கி வாடிக்கையாளர்களைச் சென்றுசேர்வது வரையிலான செயல்பாட்டு ஒருங்கிணைப்பிற்கான இந்திய எஃகு ஆணைய நிர்வாகத்தின் தொடர் முயற்சியின் விளைவாக, தீவிரச் சந்திப்படுத்தலுடன் கூடிய உற்பத்திப் பெருக்கம் மற்றும் புதிய ஆலைகளின் நிலைத்த தன்மை ஆகியன இப்பலனைக் கொடுத்துள்ளன. நிறுவனத்தின் புதிய உற்பத்திப் பொருட்கள் சலுகைகளுடன் கூடிய ஆரம்பம் முதல் இறுதி வரையிலான புதிய அணுகுமுறையும் ஒரு வலிமையான நிலையைச் சாதித்துள்ளது.
(Visitor Counter : 84
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 154.61 கோடியைக் கடந்தது
நாட்டில் கடந்த 24 மணி நேரத்தில் 76 லட்சத்துக்கும் அதிகமாக  தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்த கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 154.61 கோடியைக்  கடந்தது. 1,65,65,942 அமர்வுகள் மூலம் இந்த சாதனை படைக்கப்பட்டுள்ளது.
கடந்த 24 மணி நேரத்தில் 84,825 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,47,15,361 ஆக அதிகரித்துள்ளது.
- தொடர்ந்து குணமடைந்தோர் விகிதம் தற்போது 95.59 சதவீதமாக உள்ளது. கடந்த 24 மணி நேரத்தில் 2,47,417 பேர் பாதிக்கப்பட்டுள்ளனர்.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 11,17,531. ஆக உள்ளது; நாட்டில் கொவிட் சிகிச்சை பெறுபவர்களின் மொத்த விகிதம் தற்போது 3.08 சதவீதமாக உள்ளது.
கடந்த 24 மணி நேரத்தில் 18,86,935 கொவிட் பரிசோதனைகள் செய்யப்பட்டன. இதுவரை சுமார் 69.73 கோடி கொவிட் பரிசோதனைகள்  செய்யப்பட்டுள்ளன.
வாராந்திரத் தொற்று 10.80 சதவீதமாக உள்ளது. தினசரித் தொற்று விகிதம் 13.11 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1789543
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 172.81 கோடியைக் கடந்தது
நாட்டில் கடந்த 24 மணி நேரத்தில் 49.16 லட்சத்துக்கும் அதிகமாக  தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்த கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 172.81 கோடியைக்  கடந்தது. 1,93,53,556 அமர்வுகள் மூலம் இந்த சாதனை படைக்கப்பட்டுள்ளது.
கடந்த 24 மணி நேரத்தில் 1,17,591 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 4,15,85,711 ஆக அதிகரித்துள்ளது.
- தொடர்ந்து குணமடைந்தோர் விகிதம் தற்போது 97.55 சதவீதமாக உள்ளது. கடந்த 24 மணி நேரத்தில் 44,877 பேர் புதிதாக பாதிக்கப்பட்டுள்ளனர்.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 5,37,045 ஆக உள்ளது; நாட்டில் கொவிட் சிகிச்சை பெறுபவர்களின் மொத்த விகிதம் தற்போது 1.26 சதவீதமாக உள்ளது.
கடந்த 24 மணி நேரத்தில் 14,15,279 கொவிட் பரிசோதனைகள் செய்யப்பட்டன. இதுவரை சுமார் 75.07 கோடி கொவிட் பரிசோதனைகள்  செய்யப்பட்டுள்ளன. வாராந்திரத் தொற்று 4.46 சதவீதமாக உள்ளது. தினசரித் தொற்று விகிதம் 3.17 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1798000
பிரதமர் அலுவலகம்
ஒரே கடல் உச்சிமாநாட்டில் பிரதமர் திரு நரேந்திர மோடியின் கருத்துக்கள்
அதிபர் மேக்ரோன் அவர்களே,
பெரியோர்களே,
வணக்கம் !
கடல்களுக்கான இந்த உலகளாவிய முக்கிய முன் முயற்சிக்கு அதிபர் மேக்ரோனை நான் பாராட்டுகிறேன்.
இந்தியா எப்போதும் கடல் சார்ந்த நாகரிகமாக இருந்துள்ளது.
கடல் சார்ந்த வாழ்க்கை உள்ளிட்ட கடல்களின் பரிசுகள் பற்றி எங்களின் தொன்மையான நூல்களும், இலக்கியங்களும் பேசுகின்றன.
இன்று நமது பாதுகாப்பும், வளமும் கடல்களோடு இணைக்கப்பட்டுள்ளன.
இந்தியாவின் “இந்திய- பசிஃபிக் கடல்கள் முன்முயற்சி” கடல் சார்ந்த வளங்களை முக்கிய அம்சமாகக் கொண்டுள்ளது.
“தேசிய எல்லை வரம்புக்கு அப்பால் பல்லுயிர் பெருக்கம் குறித்த உயர் லட்சிய கூட்டணி” என்ற பிரான்சின் முன்முயற்சியை இந்தியா ஆதரிக்கிறது.
இந்த ஆண்டில் சட்ட ரீதியாக கட்டுப்படுத்தும் சர்வதேச ஒப்பந்தத்திற்கு நாங்கள் நம்பிக்கை கொண்டுள்ளோம்.
ஒருமுறை மட்டும் பயன்படுத்தும் பிளாஸ்டிக் பொருட்களை ஒழிக்க இந்தியா உறுதிபூண்டுள்ளது.
கடற்கரை பகுதிகளில் இருந்து பிளாஸ்டிக் பொருட்களையும், இதர கழிவுகளையும் அப்புறப்படுத்தும் தேசிய அளவிலான விழிப்புணர்வு இயக்கத்தை இந்தியா அண்மையில் மேற்கொண்டது.
மூன்று லட்சம் இளைஞர்கள் ஏறத்தாழ 13 டன் பிளாஸ்டிக் கழிவுகளை சேகரித்தனர்.
கடல்களில் இருந்து பிளாஸ்டிக் கழிவுகளை அகற்ற இந்த ஆண்டு 100 நாட்களை ஒதுக்குமாறு எங்கள் கடற்படைக்கும் நாங்கள் உத்தரவிட்டுள்ளோம்.
ஒருமுறை பயன்படுத்தும் பிளாஸ்டிக் பொருட்கள் குறித்து உலகளாவிய முன்முயற்சியை தொடங்கும் பிரான்சுடன் இணைவதற்கு இந்தியா மகிழ்ச்சி அடைகிறது.
அதிபர் மேக்ரோன் அவர்களுக்கு நன்றி.
பிரதமர் அலுவலகம்
மூத்த பாடகி திருமதி வாணி ஜெயராமனின் மறைவிற்கு பிரதமர் இரங்கல்
மூத்த பாடகி திருமதி வாணி ஜெயராமனின் மறைவிற்கு பிரதமர் திரு நரேந்திர மோடி தமது ஆழ்ந்த இரங்கலைத் தெரிவித்துக் கொண்டுள்ளார்.
ட்விட்டர் பதிவில் அவர் கூறியதாவது:
“பல்வேறு மொழிகளில், வெவ்வேறு உணர்ச்சிகளை பிரதிபலித்து, தமது இனிமையான குரல் வளம் மற்றும் பல்வேறு படைப்புகளுக்காக திறமை வாய்ந்த திருமதி வாணி ஜெயராம் அவர்கள் என்றும் நினைவில் கொள்ளப்படுவார். அவரது மறைவு, படைப்பு உலகிற்கு மிகப்பெரிய இழப்பாகும். அன்னாரது குடும்பத்தினருக்கும், ரசிகர்களுக்கும் எனது இரங்கல்கள். ஓம் சாந்தி.”
----
PKV/BA/KPG
(
சுற்றுலா அமைச்சகம்
சுற்றுலாத்துறையில் இந்தியா – பராகுவே இடையேயான ஒத்துழைப்பை வலுப்படுத்துவதற்கான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
பிரதமர் திரு நரேந்திர மோடி தலைமையில் நடைபெற்ற அமைச்சரவைக் கூட்டத்தில், இந்தியா – பராகுவே இடையே சுற்றுலாத்துறையில் ஒத்துழைப்பை வலுப்படுத்துவதற்கான புரிந்துணர்வு ஒப்பந்தத்திற்கு பின்னேற்பு ஒப்புதல் அளிக்கப்பட்டுள்ளது. இந்த ஒப்பந்தம் 27 செப்டம்பர், 2019-ல் புதுதில்லியில் கையெழுத்தானது.
புரிந்துணர்வு ஒப்பந்தத்தின் சாராம்சங்கள் மற்றும் முக்கிய நோக்கம்:
அ) சுற்றுலாத்துறையில் இருதரப்பு ஒத்துழைப்பை விரிவுபடுத்துதல்;
ஆ) சுற்றுலாத் தொடர்பான தகவல் மற்றும் புள்ளிவிவரங்களை பரிமாறிக்கொள்ளுதல்;
இ) ஓட்டல்கள், சுற்றுலா ஏற்பாட்டாளர்கள் மற்றும் விமான நிறுவனங்கள் உள்ளிட்ட சுற்றுலா சார்ந்த துறையினரிடையேயான ஒத்துழைப்புகளை ஊக்குவித்தல்;
ஈ) மனிதவள மேம்பாட்டுத்துறையில் ஒத்துழைப்புக்கான திட்டங்களைப் பரிமாறிக்கொள்ளுதல்;
உ) சுற்றுலா மற்றும் விருந்தோம்பல் துறைகளில் முதலீடு;
ஊ) இருவழிச் சுற்றுலாவை மேம்படுத்த, ஏற்பாட்டாளர்கள் / ஊடகவியலாளர்கள் / விமர்சகர்கள் / பரஸ்பர பயணம் மேற்கொள்ளுதல்;
எ) சுற்றுலா மேம்பாடு, சந்தை இலக்கு, வளர்ச்சி மற்றும் மேலாண்மை தொடர்பான அனுபவங்களைப் பகிர்ந்து கொள்ளுதல்;
ஏ) இருநாடுகளில் நடைபெறும் சுற்றுலாக் கண்காட்சிகளில், பரஸ்பரம் பங்கேற்பு மற்றும்;
ஐ) பாதுகாப்பான கவுரவமான நீடித்த சுற்றுலாவை ஊக்குவித்தல்;
-----
(Visitor Counter : 100
பிரதமர் அலுவலகம்
கென்யாவின் முன்னாள் பிரதமர் திரு. ரய்லா ஒடிங்கா, பிரதமருடன் சந்திப்பு
பிரதமர் திரு. நரேந்திர மோடி புதுதில்லியில் இன்று  கென்யாவின் முன்னாள் பிரதமரும், எதிர்க்கட்சித் தலைவருமான திரு. ரய்லா ஒடிங்காவைச் சந்தித்தார்.
பத்தாண்டுகளுக்கு முன்பு, குஜராத் முதலமைச்சராக தாம் இருந்தபோது, கென்யாவுக்கு பயணம் மேற்கொண்டதையும், அதனால் ஏற்பட்ட நீண்டகாலத் தொடர்பையும் பிரதமர் மோடி அன்புடன் நினைவுகூர்ந்தார். திரு.ஒடிங்காவும் 2009 மற்றும் 2012-ஆம் ஆண்டுகளில் தாம் இந்தியாவுக்கு பயணம் மேற்கொண்டதை நினைவுகூர்ந்தார்.
அண்மைக்காலத்தில் இந்தியா - கென்யா இடையிலான உறவுகளில் முன்னேற்றம் மற்றும் பிராந்திய அளவிலும், உலக அளவிலும், பரஸ்பரம் ஆர்வம் உடைய விஷயங்கள் குறித்து இரு தலைவர்களும் விவாதித்தனர்.
ஜவுளித்துறை அமைச்சகம்
குறைந்தபட்ச ஆதரவு விலையில் பருத்தி கொள்முதல் மகாராஷ்டிராவில் 34 மையங்களில் தொடர்கிறது; 6900 பேல்களுக்கு சமமான 36,600 குவிண்டால் பருத்திப்பஞ்சு , பொதுமுடக்க சமயத்தில் கொள்முதல் செய்யப்பட்டது.
மகாராஷ்டிராவில் உள்ள வேளாண் பொருள்கள் சந்தைப்படுத்துதல் குழுக்களிடம் பருத்திப் பஞ்சினை விற்பதற்கு விவசாயிகள் இன்னல்களை எதிர்கொள்வதாக ஊடகச் செய்திகள் வெளிவந்தன.
இந்தியப் பருத்தி நிறுவனம் , அதன் முகவரான மகாராஷ்டிர மாநில பருத்தி விளைவிப்பாளார்களின் சந்தைப்படுத்துதல் கூட்டமைப்புடன் இணைந்து, இந்திய அரசின் குறைந்தபட்ச ஆதரவு விலை நடவடிக்கைகளை மகாராஷ்டிர மாநிலத்தில் அமல்படுத்த முனைப்பாகவும் தயாராகவும் உள்ளதாக ஜவுளி அமைச்சகம் உறுதியளிக்கிறது.
அக்டோபர் 2019 முதல் குறைந்தபட்ச ஆதரவு விலையில் கொள்முதல் மகாராஷ்டிராவில் நடந்து வருகிறது. 25 மார்ச் 2020 நிலவலரத்தின் படி, 18.66 இலட்சம் டன் பேல்களுக்கு சமமான ரூ.4995 கோடி மதிப்புள்ள 91.90 இலட்சம் குவிண்டால் பருத்திப்பஞ்சு , மகாராஷ்டிராவில் உள்ள பருத்தி விவசாயிகளிடம் இருந்து 83 மையங்களில் இந்திய பருத்தி நிறுவனத்தால் கொள்முதல் செய்யப்பட்டது.
25 மார்ச் 2020 வரை, மகாராஷ்டிராவில் விளைவிக்கப்பட்ட மொத்த பருத்திப்பஞ்சில் 77.40 சதவீதம் சந்தைகளுக்கு வந்து, இந்திய பருத்தி நிறுவனத்துக்கும், தனியார் வணிகர்களுக்கும் விற்பனை செய்யப்பட்டது. பொதுமுடக்கம் அமலுக்கு வரும் போது, 22.60 சதவீதம் பருத்தி வர வேண்டியதிருந்தது. வெளியில் உள்ள இந்த பருத்திப்பஞ்சு, ரூ.2100 கோடி மதிப்புள்ள 40 முதல் 50% வரையிலான FAQ பஞ்சு ரகம் என்றும், பெருந்தொற்று சூழ்நிலையால் வியாபாரிகள் நல்ல விலையைத் தராததால், விளைவிப்பாளர்கள் குறைந்தபட்ச ஆதரவு விலையைப் பெறுவதற்கு விரும்பலாம் என்று மதிப்பிடப்பட்டது.
குறைந்தபட்ச ஆதரவு விலையில் இந்தியப் பருத்தி நிறுவனத்தின் பருத்திக் கொள்முதல் 34 மையங்களில் நடக்கிறது. 6900 பேல்களுக்கு சமமான 36,600 குவிண்டால் பருத்திப்பஞ்சு , பொதுமுடக்க சமயத்தில் மகாராஷ்டிராவில் கொள்முதல் செய்யப்பட்டது.
கலாசாரத்துறை அமைச்சகம்
ஜனவரி 22 முதல் 31 வரை பொது மக்களுக்கும், பார்வையாளர்களுக்கும் செங்கோட்டையை பார்வையிட அனுமதி இல்லை
மத்திய கலாச்சார அமைச்சகத்தின் கீழ் இயங்கும் இந்தியத் தொல்பொருள் ஆய்வு நிறுவனத்தின் ஆலோசனை படி, குடியரசு தினம் மற்றும் பாரத் பார்வ கொண்டாட்டங்களை முன்னிட்டு, புது தில்லியில் உள்ள செங்கோட்டையைப் பார்வையிட ஜனவரி 22 முதல் 31 வரை பொது மக்களுக்கும், பார்வையாளர்களுக்கும் அனுமதி இல்லை என்று தெரிவிக்கப்பட்டுள்ளது.
எஸ்.எம்.பி/அ.ர.வி
(Visitor Counter : 100
பெண்கள் மற்றும் குழந்தை நலன் அமைச்சகம்
குழந்தைகள் பாதுகாப்பு மற்றும் குழந்தைகள் நலன் குறித்த மண்டல மாநாட்டை மத்திய பெண்கள் மற்றும் குழந்தைகள் மேம்பாட்டுத்துறை அமைச்சர் ஸ்மிருதி இராணி தொடங்கி வைத்தார்
மத்திய பெண்கள் மற்றும் குழந்தைகள் மேம்பாட்டு அமைச்சகம் குழந்தைகள் பாதுகாப்பு மற்றும் குழந்தைகள் நலன் குறித்த ஒரு நாள் மண்டல மாநாடு புதுதில்லி விக்யான் பவனில் இன்று நடைபெற்றது. இமாச்சலப்பிரதேசம், பஞ்சாப், ஹரியானா, உத்தராகண்ட், உத்தரப்பிரதேசம் ஆகிய ஒன்பது மாநிலங்கள் மற்றும் டெல்லி, சண்டிகர், ஜம்மு & காஷ்மீர் மற்றும் லடாக் ஆகிய யூனியன் பிரதேசங்கள் இதில் பங்கேற்றன. இக்கருத்தரங்கில் குழந்தைகள் நலக் குழுக்கள், சிறார் நீதி வாரியங்கள், கிராம குழந்தைகள் பாதுகாப்புக் குழு உறுப்பினர்கள் மற்றும் அங்கன்வாடி பணியாளர்கள் என 2000-க்கும் மேற்பட்டோர் கலந்து கொண்டனர். இந்த மாநாடு குழந்தைகளிங பாதுகாப்பு மற்றும் நலன் சார்ந்த பிரச்சனைகள் குறித்த விழிப்புணர்வை ஏற்படுத்த நாடு முழுவதும் நடத்தப்படுவதற்கான தொடக்கமாக அமைந்துள்ளது.
இந்த மாநாட்டை மத்திய பெண்கள் மற்றும் குழந்தைகள் மேம்பாட்டுத்துறை அமைச்சர் திருமதி ஸ்மிருதி இராணி, இணையமைச்சர் டாக்டர். முஞ்ச்பாரா மகேந்திரபாய் உள்ளிட்டோர் தொடங்கி வைத்தனர். சிறார் நீதிச் சட்டம் மற்றும் விதிகளில் உள்ள திருத்தங்கள் குறித்து இந்தக் கருத்தரங்கில் விரிவாக விவாதிக்கப்பட்டது.
2022 செப்டம்பரில் சிறார் நீதிச் சட்டத்தில் திருத்தம் கொண்டு வந்த பிறகு தத்தெடுக்கும் முறைகளில் ஏற்பட்ட தாக்கம் குறித்து பெற்றோர் தங்களது அனுபவங்களைப் பகிர்ந்து கொண்டனர். இந்த மாநாட்டில் உரையாற்றிய மத்திய அமைச்சர் திருமதி ஸ்மிருதி இராணி, கடந்த 9 ஆண்டுகளில், காணாமல் போன சுமார் 3 லட்சம் குழந்தைகள், நாடு முழுவதும் உள்ள மாவட்ட குழந்தைகள் பாதுகாப்புக் குழு மற்றும் காவல்துறையினரால் மீட்கப்பட்டு பெற்றோருடன் மீண்டும் இணைக்கப்பட்டுள்ளதாகக் கூறினார்.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 219.58 கோடியைக் கடந்தது
இந்தியாவில் கொவிட்-19 தடுப்பூசியை பொறுத்தவரை இன்று காலை 7 மணி நிலவரப்படி 219.58 கோடிக்கும் அதிகமான  டோஸ்கள் செலுத்தப்பட்டுள்ளன
12-14 வயதிற்குட்பட்டோருக்கான கொவிட்-19 தடுப்பூசி, 16 மார்ச் 2022 முதல் செலுத்தப்பட்டு வருகிறது. இதுவரை, ஏறத்தாழ 4.12 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது. 18-59 வயதுடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை 20,821 மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.05 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.77 சதவீதமாக உள்ளது. கடந்த 24 மணி நேரத்தில் 1,892 பேர் குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,40,97,072.
இந்தியாவில் கடந்த 24 மணி நேரத்தில் 1,112 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 1,44,491 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 90.04 கோடி  வாராந்திரத் தொற்று 1.06 சதவீதமாக உள்ளது. தினசரித் தொற்று விகிதம் 0.77 சதவீதமாக பதிவாகியுள்ளது.
நிதி அமைச்சகம்
சுவிஸ் வங்கிகளில் இந்தியர்களின் வைப்புத் தொகை பற்றிய செய்திகளுக்கு நிதி அமைச்சகம் விளக்கம்
சுவிஸ் வங்கிகளில் உள்ள இந்தியர்களின் நிதி தொகை 2020 ஆம் ஆண்டின் இறுதியில் ரூ. 20,700 கோடியாக இருந்ததாகவும், இதற்கு முந்தைய 2019-ஆம் ஆண்டு இறுதியில் இந்தத் தொகை ரூ. 6,625 கோடியாக இருந்ததாகவும் இதன்படி 2 ஆண்டுகளாகக் குறைந்து வந்த நிதித் தொகை, தற்போது தலைகீழாக மாறி இருப்பதாகவும் 18.6.2021 அன்று வெளியான ஒரு சில ஊடக செய்திகளில் தெரிவிக்கப்பட்டுள்ளது. கடந்த 13 ஆண்டுகளில் இதுவே மிக அதிக வைப்புத் தொகை என்றும் அதில் கூறப்பட்டுள்ளது.
குறிப்பிடப்பட்டுள்ள புள்ளிவிவரங்கள், வங்கிகளால் சுவிஸ் தேசிய வங்கிக்குத் தெரிவிக்கப்பட்ட அதிகாரப்பூர்வமான தகவல்கள் என்றும், இந்தியர்கள் வைத்திருப்பதாக அதிகம் விவாதிக்கப்படும் கறுப்புப் பணத்தின் விபரம் இதில் இடம்பெறவில்லை என்றும் ஊடக அறிக்கைகள் தெரிவிக்கின்றன.
இந்தியர்கள், வெளிநாடு வாழ் இந்தியர்கள் மற்றும் இதர மக்கள் மூன்றாம் நாட்டு நிறுவனங்களின் பெயரில் வைத்துள்ள தொகை பற்றியும் இந்தப் புள்ளி விவரங்களில் குறிப்பு இல்லை.
எனினும் நுகர்வோர் வைப்புத் தொகை 2019-ஆம் ஆண்டு இறுதி முதல் சரிந்துள்ளது. பொறுப்பானவர்கள் மூலம் வைக்கப்பட்டிருக்கும் நிதி 2019-ஆம் ஆண்டு முடிவிலிருந்து பாதியாகக் குறைந்து விட்டன. வாடிக்கையாளர்கள் செலுத்த வேண்டிய பிற தொகையில் பெரும் அதிகரிப்பு ஏற்பட்டுள்ளது. இவை பத்திரங்கள் மற்றும் பல்வேறு வடிவங்களில் உள்ளன.
வரி சம்பந்தமான விஷயங்களில் பரஸ்பர நிர்வாக உதவிக்கான பலதரப்பு அவைகள் மற்றும் பலதரப்பு தகுதி வாய்ந்த ஆணையக ஒப்பந்தம் ஆகியவற்றில் இந்தியாவும் சுவிட்சர்லாந்தும் கையெழுத்திட்டுள்ளதால், 2018ஆம் ஆண்டு முதல் நிதி கணக்குகள் பற்றிய தகவல்களை இரு நாடுகளும் வருடந்தோறும் பகிர்ந்து வருகின்றன.
ஒவ்வொரு நாட்டில் வசிப்பவர்களின் நிதி கணக்கு தகவல்களை இரு நாடுகளும் 2019 மற்றும் 2020-ஆம் ஆண்டில் பரிமாறிக் கொண்டுள்ளன. நிதி கணக்குகளின் தகவல்களை பரிமாறிக் கொள்வதற்கான தற்போதைய சட்ட ஏற்பாட்டின் பார்வையில் சுவிஸ் வங்கிகளில் வைப்புத் தொகை அதிகரிப்பதற்கான குறிப்பிடத்தக்க சாத்தியக்கூறுகள் எதுவும் இருப்பதாகத் தெரியவில்லை.
ஊடக செய்தி அறிக்கைகளில் தெரிவிக்கப்பட்டுள்ளதைக் கருத்தில்கொண்டு அதிகரிப்பு/ குறைவுக்கான உண்மை நிலவரத்துடன் அவர்களது கருத்துக்களையும் முன்வைக்குமாறு சுவிஸ் அதிகாரிகள் கேட்டுக் கொள்ளப்பட்டுள்ளனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1728429